Uutisissa: Taistelut riehuvat Armenian ja Azerbaidžanin välillä.
Kristitty yhteisö on joutunut ristituleen.
Ja: Ranskassa kolme ihmistä murhattiin kirkossa.
Radikaalien islamistien iskujen määrä on kasvamassa.
Miten Ranskan presidentti yrittää estää julmuudet?
Lisäksi: Sudan astuu valoon.
Maa, joka ennen tuki terrorismia, -
solmii rauhan Israelin kanssa.
KRISTILLISEN MAAILMAN UUTISET
Hei ja tervetuloa uutisten pariin!
Olen George Thomas. Wendy Griffith on tänään poissa.
Taistelut Azerbaidžanin ja Armenian joukkojen välillä jatkuvat -
kiistellystä Vuoristo-Karabahista.
Tulitaukoyrityksistä huolimatta kumpikin väittää, -
että kohteena on siviilejä. Alueen kristityt sanovat, -
että nyt hyökätään paitsi heidän maataan myös uskoaan vastaan.
Toimittaja Chuck Holton raportoi CBN:lle sotavyöhykkeeltä.
Tältä näyttää sotarikos.
Tähän sairaalaan osui tänään Azerbaidžanin ohjus.
Kyseinen sairaalasiipi oli juuri avautumassa.
Lähellä ei ole sotilaskohteita, joten isku ei vaikuta vahingolta.
Azerbaidžanin armeija iskee selvästi siviili-infrastruktuuria vastaan.
Kumpikin osapuoli syyttää toistaan julmuuksista.
Vain Azerbaidžan yrittää vallata toiselta alueita.
Armenialaisten mukaan sen olemassaolo on uhattuna.
He haluavat -
miehittää alueemme ja puhdistaa alueen armenialaisista.
Alueen asukkaista yli 99 prosenttia on armenialaisia.
He muodostavat yhden maailman vanhimmista kristityistä yhteisöistä.
Tämä on historiallinen kotimme.
Haluamme asua täällä. Haluamme oikeutemme.
Haluamme tuntea historiamme.
Haluamme pitää kirkot auki. Haluamme rukoilla.
Olen Armeniassa Vuoristo-Karabahin pääkaupungissa.
Alueen nimi on Artsakh. Tämä on Stepanakertin kaupunki.
Takanani näkyy Azerbaidžanin pommitusten jälkiä.
Azerit ovat moukaroineet kaupunkia 27. syyskuuta asti.
Alueen 150 000 asukkaasta valtaosa on joutunut jo pakenemaan, -
mutta täällä asuu edelleen kymmeniätuhansia ihmisiä.
He nukkuvat kellareissa ja kuuntelevat päivittäin -
satunnaista tykistötulitusta, jota kaupunkiin ammutaan.
Kun heräsimme 27. syyskuuta, kuulimme kovia räjähdyksiä.
Näimme savupilvet. Ymmärsimme, mitä oli meneillään.
Isä käski meidän ottaa kaikki tavaramme -
ja mennä myymälän kellariin.
Tämä on Rosa. Hän on 83-vuotias.
Hän nukkui huoneessa takanani, -
kun pommi teki selvää hänen talostaan.
Pommi oli hyvin suuri.
Tässä ei ole lähellä mitään sotilaskohdetta tai muutakaan.
Azerbaidžan pommittaa sattuman- varaisesti siviilialueita Turkin tuella.
Rosa pitää selviytymistään ihmeenä.
Turkin presidentti Erdogan lähetti azereille sotilaallisia resursseja.
Alueen suurvallat kamppailevat täällä vallasta.
Venäjä tukee Armeniaa, -
mutta Armenian armeija on alakynnessä viisi vastaan yksi.
On vähän yli puolenpäivän.
Taustalla soi ilmahälytyssireeni.
Tykistöammuksia putoaa hotellista katsottuna sinne tänne.
Yksi putosi 400 metrin päähän tuolla.
Toinen putosi minuutti sitten tuonne.
Tätä Stepanakertin asukkaat joutuvat kestämään päivittäin ilman varoitusta.
Joku voi kävellä kadulla. Jos ammus putoaa lähelle, peli on pelattu.
Väkivalta kiihtyy. Armenialaiset lupaavat taistella katkeraan loppuun -
Jumalaan turvaten.
CBN Newsille Chuck Holton, Artsakhin tasavalta.
Tunisialaismies on otettu kiinni Ranskan kirkkoiskun jälkeen.
Viranomaisten mukaan mies puukotti kirkossa kaksi ihmistä.
Kolmas pakeni mutta kuoli myöhemmin. Dale Hurd jatkaa.
Nizzan isku on kolmas äärimuslimien isku -
kahdessa kuukaudessa Ranskassa.
Muslimit ovat suuttuneet ranskalaisten Muhammed-pilapiirroksista.
Tappaja huusi islamilaisia iskulauseita -
puukottaessaan Notre Damen basilikaan rukoilemaan tulleita.
Mies haavoittui pidätystilanteessa.
Presidentti Macron kutsui murhia hyökkäykseksi Ranskan arvoja -
ja vapautta vastaan: "Emme ikinä anna periksi".
Presidentti Trump ilmaisi tukensa: -
"Ranskan kansa on sydämellämme.
Amerikka tukee pitkäaikaisinta liittolaistaan.
Radikaalien islamistiterroristi-iskujen on loputtava heti.
Mikään maa ei voi sietää niitä."
Ranskassa asuu Länsi-Euroopan suurin ja radikaalein muslimiväestö.
Islamilaisia terrori-iskuja on ollut Ranskassa jo pitkään.
Ranskalaiset eivät näe niille loppua.
Meitä suututtaa, järkyttää, surettaa ja kuvottaa.
Isku on kauhea ja hirvittävä.
Iskut eivät lopu tähän. Tämä on ikävä kyllä vasta alkua.
Dale Hurd, CBN News.
Presidentti Macron on ilmoittanut, että islaminharjoitusta aiotaan uudistaa.
Asiantuntijat eivät ole varmoja, mitä se tietää.
Kristityt ympäri maailman rukoilevat vainottujen puolesta 1. marraskuuta.
Rukouspäivä vainottujen puolesta järjestetään joka vuosi.
Open Doorsin mukaan maailmassa on yli 245 miljoonaa vainottua kristittyä.
Se tarkoittaa noin joka yhdeksättä.
Open Doors on laatinut lukuoppaita, saarnarunkoja ja videoita -
yksilöille, seurakunnille ja rukouspiireille.
Open Doors järjestää rukoushetken Facebookissa -
Iranin ja Pohjois-Korean uskovien kanssa.
Tulossa: Iso edistysaskel.
Sudan vainosi kristittyjä ja tuki terrorismia.
Nyt se on tekemässä historiallisia muutoksia.
On käynnissä sota.
Hyökkäystä paetaan vahvaan torniin.
CBN:n "The Name of God". Gordon Robertsonin uusi opetus.
Jumala on antanut sinulle oikeuden käyttää nimeään. Se muuttaa kaiken.
Löydä rauha, paraneminen, huolenpito ja varjelus Herran nimessä.
Ihmiset kertovat omakohtaisia kokemuksiaan, -
mitä luottamus Jumalan nimeen voi saada aikaan.
Ajatus pojan menettämisestä oli hirveä kokemus.
Kuulin puhelimesta, kuinka taloni repesi palasiksi ja vaimo kirkui.
Tiesin, ettei Jumala valehdellut eikä unohtanut minua.
Tämä on Jumalan lupaus, tie ja vastaus.
Juokse vahvaan torniin.
Tilaa "The Name of God" -DVD-levy puhelimitse tai ruudun osoitteesta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas! Sudan ja Israel ilmoittivat aikeista solmia rauhansopimuksen.
Muslimimaa Sudanin väliaikaishallinto ylistää historiallista sopimusta.
Sudanin johtaja al-Burhan sanoo, -
että se liittää Sudanin kansainväliseen yhteisöön.
Yhdysvallat poisti maan terroristivaltioiden listalta.
Kysyin aiemmin USA:n uskonnon- vapauskomission Tony Perkinsiltä, -
mitä rauhansopimus merkitsee Lähi-idälle.
Kiitos, että tulit ohjelmaan. Sudan on ollut Israelin vihollinen -
Israelin itsenäistymisestä v. 1948 asti.
Miten merkittävä rauhansopimus on näille maille?
Sen merkitys on valtava.
Omar al-Bashir hallitsi Sudania kolme vuosikymmentä.
Valta on nyt vaihtunut.
Uusi hallinto, väliaikaishallinto, vie maata eteenpäin -
mm. uskonnonvapauden alueella.
Tapasin pääministeri Hamdokin Sudanissa helmikuussa.
Rauha Israelin kanssa merkitsee syvällistä muutosta Lähi-idässä.
Elämme nyt historiallisten muutosten aikaa.
Suuntautumiseltaan muslimilähtöiset maat -
ovat valmiit solmimaan rauhan Israelin kanssa. Se on todella merkittävää.
Diktaattori Bashirin syrjäyttämisen jälkeen -
Sudan on ottanut askeleita kohti uskonnonvapautta ja ihmisoikeuksia.
Se on kumonnut mm. jumalanpilkkalain.
Miten tärkeitä nämä askeleet ovat?
Hyvin merkittäviä. Jumalanpilkkalain kumoamisen lisäksi -
myös ruoskintarangaistus poistettiin käytöstä.
Muslimeille sallitaan lisää vapauksia. Tyttöjen ympärileikkaus kiellettiin, -
samoin muita kiistanalaisia ja sortavia käytäntöjä.
Myös koulutusjärjestelmää ollaan uudistamassa.
Oppikirjoja muutetaan niin, -
että kaikkia uskontoja käsitellään aiempaa avoimemmin.
Onko mahdollista, että myös Pakistan, Nigeria ja Afganistan -
ryhtyvät toimiin kumotakseen jumalanpilkkalait?
Yritämme painostaa heitä siihen.
Sudan kumosi sen ensimmäisten joukossa.
Haluamme sen avulla kannustaa muitakin -
seuraamaan perässä ja avaamaan oven vapaudelle.
Tärkeää on se, että Yhdysvallat näyttää tietä.
Trumpin hallinto on korostanut uskonnonvapautta ulkopolitiikassaan.
Sen hedelmät alkavat nyt näkyä.
Meidän ei saa herpaantua.
Se on mahdollista, mutta se vaatii huolellista keskittymistä -
ja kansainvälistä yhteistyötä.
Trump sanoo, että kymmenen maata on valmis rauhaan Israelin kanssa.
Niiksi arvellaan mm. Kuwaitia, Qataria, Omania, Marokkoa ja Saudi-Arabiaa.
Mikä ruokkii tätä muutosta Lähi-idässä?
Monien tekijöiden yhdistelmä. Ensinnäkin yhteinen vihollinen, Iran.
Trumpin hallinto on tuonut maita yhteen yhteistuumin.
Maat ovat keskustelleet -
talouden kehittämisestä ja uskonnonvapaudesta.
Nämä kaksi asiaa kulkevat käsi kädessä.
Jos Trump saa toiset neljä vuotta, samaa voi odottaa lisää Lähi-idässä.
Täytyy päättää tähän. Kiitos, että tulit ohjelmaan.
Oli hienoa olla mukana. Kiitos.
Historiallisista rauhansopimuksista Jerusalemin lähetystösiirtoon -
Yhdysvaltain Israel-lähettiläs David Friedman on nähnyt -
neljässä vuodessa historiallisia muutoksia.
Hän kertoi CBN Newsille arvioitaan tulevasta.
Emiraateista tehtiin Israeliin ensimmäinen kaupallinen lento.
Lähettiläs Friedman kertoi rauhannäkymiä.
Presidentti Trump on sanonut, että jonossa on kymmenisen maata.
Mikä maa on seuraava?
Voi ottaa esiin kartan ja arvata melko tarkasti, kuka on seuraava.
Kaikki alueelliset pelaajat ovat keskusteluissa.
En halua puhua kenenkään puolesta enkä pettää luottamusta, -
mutta Trump on oikeassa.
Viidestä kymmeneen maata käy keskusteluja kanssamme.
Heillä on vain voitettavaa, jos he liittyvät rauhan piiriin.
Kun miettii Abraham-sopimuksen vaikutuksia alueella, -
mitä näet vuoden tai viiden vuoden päästä?
Tämä on arabien ja Israelin konfliktin lopun alku. Uskon niin.
Monet ovat jo lähteneet mukaan.
Vanha narratiivi ja vanhat vihamielisyydet luhistuvat.
Uskon, että Lähi-itään on koittamassa hyvin toivontäyteinen aikakausi.
Juutalaisena Friedman tarkastelee Lähi-itää usein Raamatun laseilla.
Alkuperäinen Aabraham-sopimus oli Iisakin ja Ismaelin sopu.
Iisak oli Aabrahamin toinen poika. Ismael oli esikoinen.
Iisak ja Ismael tekivät sovun ennen Aabrahamin kuolemaa.
Nyt, 3 500 vuotta myöhemmin, teemme samaa.
Se on hyvä Raamatun opetus tälle päivälle.
Joe Biden ja Kamala Harris ovat luvanneet -
palata Iranin ydinsopimukseen, jos heidät valitaan. Mikä vaikutus sillä on?
Se olisi täysi katastrofi. Iran on hyvin vaarallinen maa.
Olemme tehneet Iranista neljässä vuodessa paljon vaarattomamman.
He ovat antamassa periksi. Uskon niin, jos pidämme pakotteita yllä.
Pahinta olisi helpottaa paineita nyt, kun he ovat murtumassa.
Mitä nostaisit esiin Trumpin saavutuksista?
Lähetystösiirto Jerusalemiin.
Olemme nyt työhuoneessani Jerusalemin lähetystössä.
Se on ollut tärkein yksittäinen Trumpin saavutus.
Me kaikkihan uskomme, että Jerusalem on Israelin pääkaupunki.
Se myös viestitti maailmalle, että Trump seisoo ystäviensä rinnalla, -
pitää kiinni periaatteistaan ja pitää lupauksensa.
Uskon, että se asetti koko ulkopolitiikkamme oikeille raiteille.
Me uskomme, että tämä johtaisi rauhaan, ja se johti.
Chris Mitchell, Yhdysvaltain suurlähetystö, Jerusalem.
Kiitos, Chris. Tulossa: Vapaus uhattuna Amerikassa.
Sosiaalinen media valmistelee näyttämöä kulttuurivallankumoukselle.
Miten seurakunnan tulee vastata?
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uutuusopetus.
Herran nimi on vahva torni.
Löydä Jumalan varjelus, joka meillä on Jumalan nimessä.
Opi, miten Jumala on parantajamme, huolenpitäjämme ja rauhan antaja.
Näe tosielämän todistuksia Jumalan huolenpidosta.
Saat vastauksen kaikkeen.
Se vastaus ei ikinä jätä sinua.
"The Name of God" saatavana nyt.
Hei taas! Väkivalta kaduilla ja vaientamiskulttuuri -
murskaavat sananvapautta, marginalisoivat uskovia -
ja häpäisevät eri lailla ajattelevia.
Onko Amerikka matkalla kohti totalitarismia?
Miten seurakunnan tulisi vastata? Gary Lane antaa varoituksen.
Totalitarismi tuo monille mieleen Orwellin kirjan "1984" -
tai entisen Neuvostoliiton.
Hallinto pakottaa terrorilla ja kärsimyksellä mukautumaan.
The American Conservative -lehden vastaava toimittaja väittää, -
että USA:sta on tulossa pehmeä totalitarismi.
Rod Dreher esittelee ajatusta kirjassaan "Live Not by Lies".
Meidän muotomme totalitarismista on pehmeä.
Taloudellisella kiristyksellä, marginalisoinnilla ja häpäisemällä -
kristityt ajetaan julkisesta elämästä -
ja pakotetaan mukautumaan vasemmiston ideologiaan.
Vaikka se on pehmeää, se on silti totalitarismia.
Saksalaissyntyinen filosofi Hannah Arendt kirjoitti, -
että yksinäisyys ja syrjäytyminen edelsivät totalitarismia -
natsi-Saksassa ja bolševikkien Venäjällä.
Dreher sanoo, että sosiaalinen media -
lisää etenkin nuorten eristäytymistä ja levottomuutta.
Se saa nuoret etsimään epätoivoisesti ratkaisua -
vieraantumiseen ja ahdistukseen.
Se avaa heitä väärälle epäjumalalle, joka on totalitaarinen ja joka lupaa: -
"Huolehdimme kaikista ongelmistasi, kunhan vain sanot meille "kyllä".
Se nähtiin Venäjällä ja Saksassa ja nyt täällä.
Juutalais-kristillisiä arvoja edistäviä ja vasemmiston valheita torjuvia -
marginalisoidaan ja otetaan vainon kohteeksi.
Konservatiivikristittyjä, -seurakuntia ja instituutioita pidetään esteenä.
Jos vastustat vaikka seksuaali- ja sukupuolivähemmistöjen oikeuksia, -
aborttioikeutta tai kriittistä rotuteoriaa, olet ongelma.
Vieraantuneet ja koronarajoituksista stressaantuneet nuoret -
nousevat innokkaasti kaduille vaatimaan muutosta.
Heidän turhautumistaan lietsoo kriittinen rotuteoria.
Anne Hendershott johtaa Veritas- keskusta Steubenvillen yliopistossa.
Hän laati äskettäin kirjan "The Politics of Envy".
Hän kokee, että kriittinen rotuteoria jakaa amerikkalaisia kateudella.
Kateuteen yllyttävä retoriikka on lisääntynyt valtavasti.
Minusta se on pahansuopaa.
Kristityt tietävät, että se on yksi seitsemästä kuolemansynnistä.
Hän sanoo, että poliitikot lietsovat vihaa edistämällä jakavaa rotuteoriaa.
New Yorkin pormestari de Blasio on sanonut: -
"New Yorkissa on paljon rahaa. Se on vain väärissä käsissä."
Hän antaa ymmärtää: "Se on sinun rahaasi.
Meidän pitää ottaa se takaisin."
Kristityt vastustavat rasismia.
Kriittinen rotuteoria on jotain muuta.
Se vetää hyvien ja pahojen rajan rotujen välille -
ja kääntää meidät toisiaan vastaan.
Dreher uskoo, että hallinto ei turvaudu ankariin kontrollikeinoihin -
vaan ottaa pehmeämmän linjan.
Tänne kehittyy sama kuin Kiinassa. Sosiaalinen pisteytys.
Kiina valvoo kansalaisten kaikkia tekemisiä.
Kaikkien tietokonedata ja nettihistoria kerätään.
Mitä enemmän on kommunistien mieleen, -
sitä enemmän saa pisteitä ja etuoikeuksia.
Kirkossa käyminen vähentää pisteitä.
Alhainen luokitus estää esimerkiksi lapsen pääsyn kouluun.
Dreher sanoo, että nousipa presidentiksi Biden tai Trump, -
kumpikaan ei pysty enää kääntämään kulttuurivallankumouksen kurssia.
Se marssii läpi instituutioiden, seurakuntien, -
yliopistojen, seminaarien ja yhtiöiden.
Kristittyjen pitää varautua siihen.
Ja rakentaa verkostoja vainojen varalle.
Toivon parasta, mutta kristinusko on myös marttyyriyden uskonto.
Uskonsa vuoksi kärsineet ja kuolleet saavat kirkkauden kruunun.
Täytyy hyväksyä, että se voi olla kutsumme.
Gary Lane, CBN News.
Vakavia sanoja. Tulossa: Tuomassa toivoa myrskyn repimään yhteisöön.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"Toiset turvaavat vaunuihin, -
toiset hevosiin, -
mutta me tunnustamme Herran, Jumalamme, nimeä."
CBN:n "The Name of God" (Jumalan nimi).
Jehova shalom ― Herra on rauhamme.
Jehova Jire ― Herra pitää huolen.
Jehova Shamma ― Herra on läsnä.
Jehova Rafa ― Herra parantaa.
Jehova Tsidkeinu ― Herra vanhurskautemme
Gordon Robertsonin opetus Jumalan nimestä on rohkaiseva.
Jumala on antanut sinulle oikeuden käyttää nimeään.
Näet tosielämän todistuksia Jumalan huolenpidosta.
Kuulin talon repeytyvän palasiksi. Vaimo kirkui.
Pojan tila oli vakavampi kuin ajattelimmekaan.
Tule CBN:n kumppaniksi. Saat The Name of God -opetuslevyn.
Tilaa ruudun numerosta tai osoitteesta cbn.com.
Hei taas! Hurrikaani Zeta on viides nimetty myrsky, -
joka iski Louisianaan tällä hurrikaanikaudella.
CBN:n Operaatio Siunaus on ollut kentällä kuukausia. Wendy Griffith.
Vuoden voimakkain hurrikaani, Laura, iski Louisianan Cameroniin 28.8.
Voimakkuudeltaan 67 m/s puhaltaneet tuulet tekivät laajamittaista tuhoa.
Nancy Ryanin talo vaurioitui pahasti.
Yritän pakata tavaraa 42 vuoden ajalta.
Operaatio Siunaus auttoi Nancya pelastamaan omaisuutta -
ja kiinnittämään katolle pressun.
Ei ole sanoja, jotka voisivat ikinä kuvailla sitä, -
mitä Operaatio Siunaus on tehnyt puolestani.
Ainoastaan kiitos. Ja kiitos Jumalalle teistä.
Kuusi viikkoa myöhemmin trooppinen myrsky Delta -
riepotteli samaa aluetta voimakkailla tuulilla ja sateilla.
Sadoiltatuhansilta meni sähköt.
Tuulet ja sateet olivat liikaa Trudy Faulkin talolle.
Operaatio Siunaus riensi taas apuun.
He ovat raivanneet jälkiä -
ja kantaneet huonekaluja pois.
Operaatio Siunaus on ollut mahtava apu.
Vapaaehtoiset, kuten Ivonne Adame Texasin College Stationista, -
mahdollistavat näin laajan avun.
Kuten näette, täällä on paljon kaatuneita puita.
Pystyimme tulemaan tänne moottorisahojen kanssa.
Sahaamme puita ja raivaamme ihmisten pihoja.
On ensisijaisen tärkeää auttaa jälleenrakentamisessa.
Lisää vapaaehtoisia kaivataan.
Täällä on kova tarve, pääasiassa vapaaehtoisista.
Wendy Griffith, CBN News.
Kiitos, Wendy. Operaatio Siunaus auttaa katastrofien uhreja kaikkialla.
Tässä kaikki tältä viikolta. Näkemiin ja Jumalan siunausta!
Suomennos: Marianne Tenetz